נאום ולדימיר פוטין בפני האספה הפדרלית של רוסיה (2020)

נאום ולדימיר פוטין בפני האספה הפדרלית של רוסיה היה נאום שנשא נשיא רוסיה, ולדימיר פוטין, ביום רביעי, 15 בינואר 2020 במנז' מוסקבה בפני האספה הפדרלית של רוסיה, במסגרת נאום מצב האומה השנתי. פוטין הקדיש את נאומו לסוגיות בנושא דמוגרפיה, כלכלה, רפואה וחינוך. רגע המפתח היה הכרזה על הרפורמה בחוקה. ולדימיר פוטין הציע לספק תשלומים חודשיים לילדים בגילאי 3 עד 7 כולל. משפחות שההכנסה שלהן אינה עולה על שכר מחיה לאדם יוכלו לקבל תשלומים אלה. פוטין הציע גם להאריך את תוכנית תשלום הון הלידה (תשלום חד פעמי להולדת ילד שני) עד דצמבר 2026 ולהאריכה כבר ללידת הילד הראשון, וכן להגדיל את הסכום להולדת השני ב-150,000 רובל נוספים (כ-2,300 דולר). לאחר רפורמה זו ישולמו למשפחות 460,000 רובל (כ-7,150 $) עבור לידת הילד הראשון, ו-616,000 רובל (כ-9,600 $) עבור לידת הילד השני. פוטין גם הציע למשפחות עם שלושה ילדים להחזיר את המשכנתא על ידי המדינה בסכום של עד 450,000 רובל (כ-7,000 $). לדברי פוטין, צעדים כאלה אמורים לסייע בהמרצת הצמיחה בשיעור הילודה ברוסיה. לדבריו, עד שנת 2024 על המדינה "לא רק לצאת מהמלכודת הדמוגרפית", אלא גם להבטיח גידול טבעי בר קיימא של האוכלוסייה, ושיעור הילודה צריך להיות 1.7. ולדימיר פוטין דרש מכל מחוזות רוסיה לספק לתלמידים מכיתות א'-ד' ארוחות חמות בחינם ואיכותיות, ללא קשר להכנסה המשפחתית. פוטין הציע להציג תשלום נוסף למורים בכיתה בסכום של לפחות 5,000 רובל מהתקציב הפדרלי (קודם לכן כספים אלה הגיעו מתקציבים מחוזיים). עם זאת, יש לשמור על התשלומים המחוזיים. ולדימיר פוטין הציע להגדיל את מספר מושבי התקציב מדי שנה, במיוחד באוניברסיטאות בפריפריה. פוטין הציע לשנות את הליך הקבלה לאוניברסיטאות בהתמחויות רפואיות: במומחיות "טיפול רפואי" כדי להפוך את היעד של 70% ממושבי התקציב למומחיות ברפואת ילדים ל-75%. עם זאת, על המחוזות להבטיח תעסוקה לבוגרי העתיד. ערך מורחב – התיקונים לחוקת רוסיה (2020) אחת מנקודות המפתח בנאום לאספה הפדרלית הייתה ההצעה להכניס מספר תיקונים לחוקה המשנים משמעותית את יחסי הכוחות בשלטון ובממשל. כדי להציג את התיקונים הללו, הציע פוטין לערוך משאל עם לאומי. בנוסף הוצע תיקונים בנושאים כמו אופן הרכבת ממשלת רוסיה. עד להכנסת התיקונים, הממשלה הורכבה באופן הבא: הנשיא מינה את ראש הממשלה לאחר שקיבל את הסכמת הדומה, ואז, על פי הצעתו של ראש הממשלה, ממנה את סגניו והשרים הפדרליים. לאחר קבלת התיקונים, הדומה היא זו שממנה את ראש הממשלה, הדומה תיתן הסכמה גם למינוי סגני ראש הממשלה והשרים הפדרליים, והנשיא לא יוכל לסרב למנותם. מתן מעמד רשמי למועצת המדינה. בזמן הנאום מועצת המדינה הייתה גוף מייעץ ללא אזכור בחוקה. החמרת הדרישות למועמדים לנשיאות. לאחר אימוץ התיקון, רק אנשים שמעולם לא היו להם אזרחות או אישור שהייה של מדינה אחרת, כמו גם תושבי קבע ברוסיה במשך 25 שנה לפחות, יכולים להיות נשיאים, במקום 10 השנים שנדרשו קודם. חיוב הנשיא להתייעץ עם מועצת הפדרציה בעת מינוי ראשי שירותי ביטחון ותובעים מחוזיים. הענקת עדיפות לחוקה על פני החוק הבינלאומי. ערכים מורחבים – ממשלת מדבדב השנייה, ממשלת מישוסטין הראשונה כמה שעות לאחר הנאום, במהלך ישיבת ממשלה, הודיע ראש הממשלה דמיטרי מדבדב על התפטרותו יחד עם כל הקבינט שלו. לדברי מדבדב, זה הכרחי כדי שפוטין יוכל לקבל את כל ההחלטות הדרושות לשינוי החוקה. באותו יום מינה ולדימיר פוטין את מיכאיל מישוסטין, ראש שירות המיסים הפדרלי, לראש הממשלה הבא. למחרת מונה מדבדב לסגן יו"ר מועצת הביטחון של רוסיה. ערכים מורחבים – משאל העם על התיקונים לחוקת רוסיה (2020), התיקונים לחוקת רוסיה (2020) ב-15 בינואר 2020 חתם ולדימיר פוטין על צו להקים קבוצת עבודה שתכין הצעות לשינויים בחוקת הפדרציה הרוסית. הקבוצה כללה 75 איש, בהם ראשי הוועדות המשפטיות בשני בתי הפרלמנט אנדריי קלישאס ופאבל קרשניניקוב, מספר צירי הדומה וסנאטורים וכן מספר אנשי ציבור, תרבות וספורט. הנאום הנשיאותי לאספה הפדרלית שודר בטלוויזיה בחמישה ערוצי טלוויזיה פדרליים: הערוץ הראשון, רוסיה-1, רוסיה-24, NTV, ורשת PTR. על פי חברת המחקר מדיאסקופ צפו בשידור יותר מ-8.4 מיליון רוסים. מדיה וקבצים בנושא נאום ולדימיר פוטין בפני האספה הפדרלית של רוסיה בוויקישיתוף Послание Путина: сколько неожиданностей оно содержит Самое дорогое послание: что Путин предложил изменить в демографии, школе, медицине и Конституции "Путин предложил ввести ежемесячные выплаты бедным на детей от трех до семи лет". Интерфакс (ברוסית). 2020-01-15. נבדק ב-2020-02-10. "Послание Путина Федеральному собранию. Главное". РБК (ברוסית). 2020-01-15. נבדק ב-2020-02-10. "Путин назвал острейшей проблемой и угрозой демографии низкие доходы населения". Интерфакс (ברוסית). 2020-01-15. נבדק ב-2020-02-10. "Путин предложил ввести ежемесячные выплаты бедным на детей от трех до семи лет". Интерфакс (ברוסית). 2020-01-15. נבדק ב-2020-02-10. "Глава государства в послании Федеральному собранию коснулся проблем высшего образования в России. Он предложил ежегодно увеличивать количество бюджетных мест, особенно в региональных вузах". НТВ (ברוסית). 2020-01-15. נבדק ב-2020-02-10. Какие изменения Путин предложил внести в Конституцию РФ Путин предложил провести "всенародное голосование" по пакету поправок в Конституцию Правительство РФ подало в отставку Путин предложил главе ФНС Михаилу Мишустину пост премьера Президент образовал рабочую группу по подготовке поправок в Конституцию "Mediascope назвал количество россиян, посмотревших послание Путина". 2020-01-20. נבדק ב-2020-02-10.